Innijiet ta' Dun Karm Psaila Fost il-bosta innijiet reliġjużi li kiteb Dun Karm, wieħed li sar popolari anke barra minn Malta kien: "T'Adoriam Ostia Divina" jew "Nadurawk ja Ħobż tas-Sema". Is-Surmast Ġużeppi Caruana kien talbu jikteb innu għall-okkażjoni tal-Kungress Ewkaristiku li sar f'Malta fl-1913. L-innu tant intgħoġob mill-isqfijiet preżenti għall-Kungress li ħaduh magħhom u xerrduh mad-dinja kollha, tant li llum dan l-innu huwa maqlub f'diversi lingwi, pereżempju bl-Ingliż għandu t-titlu "Host Divine, we bow in worship ". Inqaleb għall-Malti mill-istess poeta fl-1924. T'adoriam, Ostia divina,<br> t'adoriam, Ostia d'amor.<br> Tu dell'angelo il sospiro,<br> tu dell'uomo sei l'onor. T'adoriam, Ostia divina,<br> t'adoriam, Ostia d'amor. T'adoriam, Ostia divina,<br> t'adoriam, Ostia d'amor.<br> Tu dei forti la dolcezza,<br> tu dei deboli il vigor. T'adoriam, Ostia divina, <br> t'adoriam, Ostia d'amor. "(l-ewwel żewġ strofi bit-Taljan)" Nadurawk, ja Ħobż tas-sema,<br> Frott l-imħabba l-iżjed bnin;<br> Jalla d-dinja tagħraf tħobbok,<br> Fik il-qlub huma henjin. Nadurawk, ja Ħobż tas-sema,<br> Frott l-imħabba l-iżjed bnin. Nadurawk, ja Ħobż tas-sema,<br> Frott l-imħabba l-iżjed bnin,<br> Insellmulek, Alla moħbi,<br> Inti biss taħkem is-snin. Nadurawk, ja Ħobż tas-sema,<br> Frott l-imħabba l-iżjed bnin. "(l-aħħar żewġ strofi maqlubin għall-Malti)" Reġa' sebaħ, ja Mulejja,<br> Agħti tiegħek dan il-Jum:<br> Lejk nittajjar bil-ħsieb tiegħi<br> Kull filgħodu malli nqum.<br> Fix-xemx jiddi l-ġmiel ta' wiċċek,<br> Inti ssebbaħ il-ħolqien;<br> Isellmulek l-art u s-sema<br> Kull filgħodu bl-ogħla lsien. Rit:<br> Ja Mulejja niżżikħajr,<br> Għaliex int tal-ħajja s-Sid:<br> Fik is-setgħa, fik il-ħniena,<br> Int fawwara ta' kull ġid. F'dan il-lejl li għadda fuqi<br> Int ħaristni, Alla ħanin;<br> Int wennistni minn kull biżgħa,<br> Warrabt minni l-ħolm ħażin.<br> Bħal missier f'telfa ta' mħabba<br> It-taħbit ta' qalbi smajt;<br> Xħitt is-saħħa ġewwa sidri<br> Ma' kull nifs li jiena tajt. Rit: F'dan il-jum tħallix, Mulejja,<br> Li jitnissel f'qalbi d-dnub;<br> Inti taf li l-għadu tagħna<br> Għandu x-xbiek dejjem minsub.<br> Tini l-Omm tal-Iben tiegħek<br> Biex tħarisni mit-tiġrib,<br> U tgħallimni b'imħabbitha<br> Kif inħaddan is-salib. Rit: Riesaq il-lejl, Mulejja,<br> Bil-wegħda tal-mistrieħ;<br> Ġa beda s-sema jħammar<br> Fi nżul ix-xemx sabiħ: Dalwaqt jixirfu l-kwiekeb,<br> Fil-għoli tas-smewwiet;<br> Dalwaqt il-ħajja torqod,<br> Kull ħoss imut fis-skiet. Rit: <br> Inti, li dejjem tgħammar,<br> Fis-sebħ ta' jum bla tmiem,<br> Fid-dlam tal-lejl ħarisna,<br> Xerred ġo qlubna s-sliem. Temmejna l-jum, Mulejja,<br> Imqassam ħidma u serħ,<br> Xi waqt miksur bin-niket;<br> Mogħni xi waqt bil-ferħ. Kollox mit-tieba tiegħek,<br> Għax int Missier ħanin,<br> Li trid il-ħlejjaq kollha<br> Bi mħabbtek biss henjin. Rit: Ieqaf, Mulej, mal-fqajjar,<br> 'Tih l-għata, 'tih l-għajxien,<br> Sabbar lil min hu mibki,<br> Serraħ lil min għajjien. Iġbed bil-ħlewwa l-midneb,<br> Li regħxek mingħajr jedd,<br> Tħalli lil ħadd fil-biża',<br> Tal-ħaqq imur jimtedd. Rit: Fil-ħlewwa ta' Mejju, Omm tagħna Marija<br> O kemm idoqq ħlejju dak ismek sabiħ<br> Kemm toħroġ qawwija dil-kelma minn qalbna<br> Bit-tama li talbna jagħtik l-akbar ġieħ. Rit: Int l-għaxqa tas-sema<br> Ix-xemx tal-ħolqien<br> Int l-omm ta' min ħalqek<br> Bik mimli kull żmien. Jekk tiftaħ fil-ġonna il-warda Maltija<br> Tfakkarna o Madonna fil-lewn ta' ħaddejk<br> Jekk tidħak id-dija tal-kwiekeb irżina<br> Tfakkarna o ħanina fid-dawl ta' għajnejk. Rit: Minn dejjem bint Alla, nadifa mill-ħtija<br> Infrixt bħal qawsalla fuq ras il-bnedmin<br> Int ftaħt o Marija l-għejun ta' kull ħniena<br> Fuq l-aħwa ħosbiena, fuq l-aħwa ħatjin. Rit: Għalhekk ja sultana tal-ħlewwa Marija<br> Int biss tama tagħna, int qawwa tar-ruħ<br> Bil-grazzja mimlija kull waqt insellmulek<br> Bil-ħrara ngħajtulek fis-siegħa tad-dmugħ. Rit: Tina l-ħlewwa tal-ilsna tas-sema<br> Biex il-ġieħ li jixraqlek nagħtuk,<br> Qalb ħanina li taħfer li tagħder,<br> Kif ħabbejtna nixtiequ nħobbuk. Rit:<br> Qalb imqaddsa ta' Ġesù<br> Li berikt lit-tfal ċkejknin<br> Kebbes fina n-nar ta' mħabbtek<br> Żommna miegħek imħaddnin. Biex tifdina mill-jasar ewlieni,<br> ta' missierek l-għamara ħallejt<br> Int li tgħaxxaq is-sema bi ġmielek,<br> ta' suritna fil-faqar inħbejt. Rit: L-aħħar qatra ta' demmek tajthielna,<br> Meta b'daqqa ta' lanza nifduk,<br> Int għallimtna tan-niket il-hena,<br> Int għallimtna fil-hemm inberkuk. Rit: Oh Kbir Sultan tas-Slaten<br> Mill-għoli tas-Smewwiet<br> San Pietru jmexxi d-dgħajsa<br> Fil-koroh dlamijiet. U fuq it-tron ta' Pietru <br> Isaltan Re Divin<br> Le qatt ma niċħdu lilu<br> Dan huwa r-re Divin. Għalxejn l-għedewwa jridu<br> Iġarrfu il-ħitan<br> Tal-Belt tiegħek imqaddsa<br> Il-belt tal-Vatikan.